Montelektro d.o.o. je u potrazi za **tehničarem (m/ž)** koji će raditi u našem  **uredu** u Svetoj Nedelji.

Nudimo **studentski ugovor ili ugovor na neodređeno uz obvezni probni rok**, u timu koji jedva čeka da mu se pridružiš. Zaposlenjem u Montelektru ostvarit ćeš brojne prilike za učenje i usavršavanje, a mi ćemo ti osigurati stimulativna primanja u skladu s rezultatima rada, naknadu za prijevoz i hranu, godišnju nagradu te ćemo te neprestano poticati na bavljenje sportskim i drugim aktivnostima koje te čine sretnim, zdravim i ispunjenim.

**Što ćeš raditi?**

* pomagati pri izradi projektne dokumentacije električnih instalacija crtati električne sheme izvedenog stanja
* pomagati pri ispitivanju električnih razdjelnika
* izrađivati oznake električne opreme

**Koji su uvjeti?**

* završena srednja tehnička škola (prednost elektrotehnički smjer)
* poznavanje programskih alata za izradu elektrotehničke dokumentacije (ePlan-a, ACAD-a, i sl.) je prednost
* poznavanje rada na računalu, Windows okruženja, te MS Office paketa
* poznavanje engleskog jezika
* vozačka dozvola B kategorije
* sklonost timskom radu

**Montelektro d.o.o.** je tvrtka specijalizirana za industrijsku automatizaciju, elektrotehnički inženjering i digitalnu transformaciju različitih industrija. Tijekom više od 32 godine uspješnog poslovanja, tvrtka je realizirala tisuće projekata za više od 400 različitih industrijskih postrojenja diljem svijeta, uključujući čak 280 pivovara. Ovisno o potrebama klijenata, Montelektro isporučuje cjelovita rješenja po principu „ključ u ruke“ ili pojedinačno. Ta rješenja podrazumijevaju razvoj podrazumijevaju razvoj i implementaciju sustava automatizacije, razvoj softverskih rješenja Industrije 4.0 koja omogućavaju digitalnu transformaciju industrija, elektroprojektiranje i izradu električnih ormara, izradu i instalaciju sustava distribucije srednjeg i niskog napona, testiranje, montažu, puštanje u rad, održavanje te podršku nakon isporuke.

Tvrtka zapošljava 200 djelatnika, od čega 149 inženjera elektrotehnike, automatizacije i računarstva.